
Здравейте, на 12.03.2021 ми е издадено постановление за предаване на книжката поради изчерпани контролни точки, на 21.03 при проверка на пътя ми я вземат. На 12.05. ме хванаха че шофирам без книжка и ми написаха АУАН по член 150ал.1, на 16.06 отново ме спират и пак пишат по член 150 ал.1. до този момент 08.08 по първия АУАН е излязло наказателно постановление глоба но не е влязло в сила тъй като не съм го получил. По Втория АУАН все още няма образувано НП. Какво да очаквам от Втория АУАН ще се третира ли като втори път без книжка при положение че при съставянето му не съм имал влязло в сила НП от първото спиране. Какъв е срокът за издаване на НП, както и дали е възможно нарочно бавене на второто НП с цел да влезе първото в сила ? И дали ако до края на октомври не влезе в сила няма да има други последици освен паричната тъй като на 23.09 ми изтича срокът и мога да изкарам отново книжка ?


 

Шофиране без книжка
===================

 

За точен и коректен отговор следва да се прегледа АУАН, като няма как да се гадае какво ще съдържа НП. Съгласно чл. 177 ЗДвП –  

Чл. 177. (Изм. – ДВ, бр. 43 от 2002 г., в сила от 26.04.2002 г.) (1) Наказва се с глоба от 100 до 300 лв.:  

1. който управлява моторно превозно средство, след като е лишен от това право по съдебен или административен ред;  

2. (изм. – ДВ, бр. 2 от 2018 г., в сила от 03.01.2018 г.) който управлява моторно превозно средство, без да е правоспособен водач, без да притежава свидетелство за управление, валидно за категорията, към която спада управляваното от него моторно превозно средство, или след като е загубил правоспособност по реда на чл. 157, ал. 4, или след като свидетелството му за управление на моторно превозно средство е временно отнето по реда на чл. 171, т. 1 или 4 или по реда на чл. 69а от Наказателно-процесуалния кодекс, или е обявено за невалидно, тъй като е изгубено, откраднато или повредено.


Поздрави,  

адв. Николина Митова  

тел. 0898 303092




Не, неспазването на срока за издаване на НП не е основание за отмяна на същото.


Поздрави,  

адв. Николина Митова  

тел. 0898 303092




Здравейте, г-н Ангелчовски,


съгласно чл. 150а, ал. 1 от ЗДвП – “за да управлява моторно превозно средство, водачът трябва да притежава свидетелство за управление, валидно за категорията, към която спада управляваното от него моторно превозно средство, да не е лишен от право да управлява моторно превозно средство по съдебен или административен ред, както и свидетелството му за управление да е в срок на валидност, да не е временно отнето по реда на чл. 171, т. 1 или 4 или по реда на чл. 69а от Наказателно-процесуалния кодекс и да не е обявено за невалидно, тъй като е изгубено, откраднато или повредено.”  

Съгласно чл. 52, ал. 1 от Закона за административните нарушения и наказания – наказващият орган е длъжен да се произнесе по административнонаказателната преписка в месечен срок от получаването и. Т.е. срокът за издаване на наказателно постановление е месечен.


Поздрави,  

адв. Николина Митова  

тел. 0898 303092


